

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinsko vijeće Općine Vidovec**

KLASA: 021-05/16-01/04

URBROJ: 2186/10-01/1-16-02

Vidovec, 31.03.2016.

**Z A P I S N I K**

**sa 22. sjednice Općinskog vijeća Općine Vidovec, održane dana 31. ožujka 2016. godine, ( četvrtak ) u prostorijama Općine Vidovec**

**Sjednica je započela u 19,00 sati.**

Predsjednik Općinskog vijeća Općine Vidovec Zdravko Pizek otvorio je 22. sjednicu Općinskog vijeća Općine Vidovec, pozdravio je sve članove Općinskog vijeća, načelnika Općine Vidovec Brunu Hranić, zamjenicu načelnika Dubravku Rog, djelatnice Jedinstvenog upravnog odjela Općine Vidovec te predsjednike mjesnih odbora.

**UTVRĐIVANJE KVORUMA ČLANOVA OPĆINSKOG VIJEĆA :**

Predsjednik Općinskog vijeća Zdravko Pizek utvrdio je da je sjednici prisutno 10 članova od izabranih 15 članova Općinskog vijeća Općine Vidovec te konstatirao da kvorum postoji i može se nastaviti sa daljnjim tijekom sjednice Općinskog vijeća te da će sve donijete odluke biti pravovaljane.

**PRISUTNI ČLANOVI OPĆINSKOG VIJEĆA** :

Sanja Pomper, Martina Bistrović, Zdravko Pizek, Ivica Papec, Ivan Benček, Dubravko Zavrtnik, Marijo Serini, Srećko Županić, Nikola Pozder, Hrvoje Hosni, Sandra Kolarić

**SJEDNICI NISU PRISUSTVOVALI ČLANOVI OPĆINSKOG VIJEĆA** : Nadica Cafuk-ispričala nedolazak, Damir Hosni, Ivan Kušćar, Krunoslav Puček

**PREDSJEDATELJ** : Zdravko Pizek

**OSTALI PRISUTNI** :

Načelnik Općine Vidovec Bruno Hranić, zamjenica načelnika Dubravka Rog, viši referent za komunalno gospodarstvo Nikolina Koščak, Emina Ljubek viši stručni suradnik za opće poslove i EU fondove, v.d. pročelnice Mateja Novak, predsjednik MO Domitrovec-Budislavec Dejan Presečki, predsjednik MO Cargovec-Zamlača Marijan Rožić, predsjednik MO Vidovec Milan Papec i predstavnik medija Vox medija d.o.o. Siniša Kalajdžija.

**USVAJANJE ZAPISNIKA SA 21. SJEDNICE OPĆINSKOG VIJEĆA OPĆINE VIDOVEC ODRŽANE DANA 28.01.2016. GODINE ;**

Predsjednik Općinskog vijeća Zdravko Pizek :

„Otvaram raspravu, da li ima dopune, izmjene, ako nema dajem zapisnik na glasanje, tko je za takav zapisnik ?“

Tko je za : 10 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je zapisnik sa 21. sjednice Općinskog vijeća Općine Vidovec usvojeni jednoglasno sa 10 glasova od 10 prisutnih članova Općinskog vijeća.**

**UTVRĐIVANJE DNEVNOG REDA ZA 22. SJEDNICU OPĆINSKOG VIJEĆA OPĆINE VIDOVEC**

Predsjednik Općinskog vijeća Zdravko Pizek :

„Otvaram 22. sjednicu Općinskog vijeća Općine Vidovec i predlažem slijedeći dnevni red“

**D N E V N I R E D**

1. Izvješće Mandatne komisije i verifikacija mandata člana Vijeća,
2. Izvještaj o radu Općinskog načelnika za razdoblje od 01.07. do 31.12.2015. godine,
3. Izvješće o manifestaciji „Zeljarijada 2015.“
4. Prijedlog Odluke o izmjeni Odluke o određivanju potpisnika financijske

dokumentacije Općine Vidovec,

1. Prijedlog Statuta Dječjeg općinskog vijeća Općine Vidovec,
2. A) Prijedlog Pravilnika o zaštiti i obradi arhivskog i registraturnog gradiva Općine Vidovec,
3. Posebni popis arhivskog i registraturnog gradiva Općine Vidovec s rokovima čuvanja,
4. Prijedlog Odluke o donošenju Izmjena i dopuna Prostornog plana uređenja Općine Vidovec,
5. Prijedlog Odluke o izradi Urbanističkog plana uređenja (UPU) poslovno-stambene zone Vidovec,
6. Prijedlog Odluke o raspisivanju javnog natječaja za prodaju nekretnine kčbr.116/1,
7. Prijedlog Odluke o kupnji zemljišta za potrebe proširenja groblja u Vidovcu,
8. Prijedlog Odluke o sklapanju Ugovora o zakupu zemljišta kčbr.778/4,
9. Prijedlog Odluke o poništenju postupka davanja koncesije za obavljanje komunalne djelatnosti dimnjačarskih poslova na području općine Vidovec,
10. Prijedlog Odluke o izmjeni Odluke o osnivanju Povjerenstva za razvoj ruralnog turizma općine Vidovec,
11. Odluka o davanju suglasnosti na Izmjene i dopune Statuta Dječjeg vrtića „ Škrinjica˝
12. Razno

Predsjednik Općinskog vijeća Zdravko Pizek :

„Poštovane vijećnice/vijećnici da li ima tko kakvu dopunu na predloženi dnevni red ili izmjenu, ako nema tko je za takav dnevni red, molim da dizanjem ruku izjasnite se“ ?

Tko za: 10 članova Vijeća

Tko je protiv : 0

Ima li suzdržanih : 0

Predsjednik Općinskog vijeća Zdravko Pizek :

„Konstatiram jednoglasno i da uđe u zapisnik „

**Točka 1.**

**Izvješće Mandatne komisije i verifikacija mandata člana Vijeća**

Predsjednik Općinskog vijeća Zdravko Pizek :

„Svi znamo da je naš kolega Ivan Kliček preminuo i prema tome moramo popuniti njegovo mjesto odnosno izvršiti zamjenjivanje člana.

Zaprimio sam od koalicije HDZ-a, HSLS-a i HSU-a prijedlog pa bi zamolio Mandatnu komisiju u sastavu Martina Bistrović kao predsjednica i Ivan Benček i Krunoslav Puček kao članovi, nažalost njega danas nema, pa Vas molim da se zajedno sa načelnikom na par minuta izdvojite, ako ima potrebe“ .

Načelnik Bruno Hranić :

„Nema potrebe, mi smo kao koalicija potpisali sporazum, podnijeli smo zajednički prijedlog, uručili ga predsjedniku Vijeća, Mandatna komisija podnosi izvješće koje se daje Vijeću samo na znanje, ne donosi se o tome odluka“.

Članica Vijeća i predsjednica Mandatne komisije Martina Bistrović podnijela je izvješće o prestanku mandata članu Općinskog vijeća Općine Vidovec i početku obnašanja dužnosti člana Općinskog vijeća Općine Vidovec :

„ Mandatna komisija u sastavu ; Martina Bistrović predsjednica i Ivan Benček član, na sjednici održanoj dana 31.03.2016. godine utvrdila je da je članu Općinskog vijeća Općine Vidovec Ivanu Kliček ***prestao mandat*** smrću, s danom 28.01.2016. godine.

Zbog prestanka mandata članu Vijeća Ivanu Kliček, a sukladno članku 80. i 81. Zakona o lokalnim izborima („Narodne novine“ broj:144/12.) Općinska organizacija Hrvatske demokratske zajednice Općine Vidovec-HDZ, Općinska organizacija Hrvatske socijalno-liberalne stranke Općine Vidovec-HSLS i Općinska organizacija Hrvatske stranke umirovljenika Općine Vidovec–HSU donose odluku da člana Vijeća IVANA KLIČEK ***zamjenjuje***  SANDRA KOLARIĆ sa zajedničke liste kojom su nastupili na lokalnim izborima 2013. godine.

Mandatna komisija utvrđuje da je određivanje novog člana Općinskog vijeća Općine Vidovec i aktiviranje mandata provedeno sukladno Zakonu, te predlaže da se novom članu Vijeća SANDRI KOLARIĆ s danom 31.03.2016. godine verificira mandat.

Verifikacijom mandata i nakon položene svečane prisege, član Vijeća SANDRA KOLARIĆ počinje ostvarivati sva prava i dužnosti utvrđene Zakonom, Statutom Općine Vidovec i Poslovnikom o radu Općinskog vijeća Općine Vidovec. Izvješće Mandatne komisije objavit će se u „Službenom vjesniku Varaždinske županije“.

Predsjednik Vijeća Zdravko Pizek pročitao je tekst prisege, nakon čega je Sandra Kolarić izgovorila „prisežem“ te je time verificiran mandat novoj članici Vijeća Općine Vidovec Sandri Kolarić.

Predsjednik Vijeća Zdravko Pizek :

„Obzirom da je imenovana nova članica Vijeća konstatiram da je sjednici Vijeća prisutno 11 članova Vijeća“.

**Točka 2.**

**Izvještaj o radu Općinskog načelnika za razdoblje od 01.07. do 31.12.2015. godine**

Predsjednik Općinskog vijeća Zdravko Pizek :

„Druga točka dnevnog reda je Izvještaj o radu Općinskog načelnika pa molim načelnika Općine da podnese svoje izvješće“.

Načelnik Bruno Hranić podnio je Izvještaj o radu za razdoblje od 01. 07. do 31.12.2015. godine.

Predsjednik Općinskog vijeća Zdravko Pizek :

„Zahvaljujem na izvješću, otvaram raspravu“.

U raspravu uključio se pitanjem član Vijeća Nikola Pozder na što je načelnik Bruno Hranić podnio odgovor.

Predsjednik Općinskog vijeća Zdravko Pizek :

„Ima još netko, ako nema molim Vas da se izjasnite tko je za takav Izvještaj o radu

načelnika ?“

Tko je za : 10 članova Vijeća

Tko je protiv: 0

Ima li suzdržanih : 1

**Predsjednik Općinskog vijeća Zdravko Pizek :**

**„Konstatiram da je Izvješće o radu Općinskog načelnika prihvaćeno sa 10 glasova od 11 prisutnih članova Općinskog vijeća.**

**Točka 3.**

**Izvješće o manifestaciji „Zeljarijada 2015.“**

Načelnik Bruno Hranić pojasnio je Izvješće o manifestaciji „Zeljarijada 2015.“, a koje su svi članovi Vijeća zaprimili i u pismenom obliku.

U raspravu uključili su se članovi Vijeća Srećko Županić, Dubravko Zavrtnik i Nikola Pozder postavivši pitanja na koje je pojašnjenje podnio načelnik Bruno Hranić i Emina Ljubek viši stručni suradnik za opće poslove i EU fondove.

U raspravu uključio se i predsjednik MO Vidovec Milan Papec.

Predsjednik Općinskog vijeća Zdravko Pizek :

„Ima još netko za raspravu, ako nema dajem izvješće na glasovanje, tko je za takvo izvješće?“

Tko je za : 9 članova Vijeća

Tko je protiv : 0

Ima li suzdržanih : 2 člana Vijeća

**Predsjednik Općinskog vijeća Zdravko Pizek konstatirao je da je Izvješće o manifestaciji „Zeljarijada 2015.“ usvojeno** **sa 9 glasova od 11 prisutnih članova Općinskog vijeća Općine Vidovec.**

**Točka 4.**

**Prijedlog Odluke o izmjeni Odluke o određivanju potpisnika**

**financijske dokumentacije Općine Vidovec**

Prijedlog Odluke o izmjeni Odluke o određivanju potpisnika financijske dokumentacije Općine Vidovec pojasnio je načelnik Bruno Hranić.

Predsjednik Općinskog vijeća Zdravko Pizek :

„Da li se svi slažete sa takvim prijedlogom?“

Tko je za : 11 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je jednoglasno usvojena Odluka o izmjeni Odluke o određivanju potpisnika financijske dokumentacije Općine Vidovec sa 11 glasova od 11 prisutnih članova Općinskog vijeća Općine Vidovec.**

**Točka 5.**

**Prijedlog Statuta Dječjeg općinskog vijeća Općine Vidovec**

Zamjenica načelnika Dubravka Rog obrazložila je prijedlog Statuta Dječjeg općinskog vijeća Općine Vidovec i podnijela informaciju o provedenim dječjim izborima u osnovnim školama na kojima je izabrani dječji načelnik Niko Šimek iz Tužna te o načinu rada Dječjeg vijeća.

Predsjednik Općinskog vijeća Zdravko Pizek :

„Otvaram raspravu, ako nema, tko je za takav prijedlog Statuta?“

Tko je za : 11 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je jednoglasno usvojeni Statut Dječjeg općinskog vijeća Općine Vidovec sa 11 glasova od 11 prisutnih članova Općinskog vijeća Općine Vidovec.**

**Točka 6.**

1. **Prijedlog Pravilnika o zaštiti i obradi arhivskog i registraturnog**

**gradiva Općine Vidovec**

1. **Posebni popis arhivskog i registraturnog gradiva**

 **Općine Vidovec s rokovima čuvanja**

Načelnik Bruno Hranić istaknuo je da su prijedlog Pravilnika o zaštiti i obradi arhivskog i registraturnog gradiva Općine Vidovec i Posebni popis arhivskog i registraturnog gradiva Općine Vidovec s rokovima čuvanja uz dodatno pismeno obrazloženje zaprimili svi članovi Općinskog vijeća i usklađeni su sa Zakonom o arhivskom gradivu i arhivima koji je i temelj za donošenje istih.

Predsjednik Općinskog vijeća Zdravko Pizek :

„Otvaram raspravu, ako nema, dajem na glasovanje“

Tko je za : 11 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da su jednoglasno usvojeni Pravilnik o zaštiti i obradi arhivskog i registraturnog gradiva Općine Vidovec i Posebni popis arhivskog i registraturnog gradiva Općine Vidovec s rokovima čuvanja sa 11 glasova od 11 prisutnih članova Općinskog vijeća Općine Vidovec.**

**Točka 7.**

**Prijedlog Odluke o donošenju Izmjena i dopuna**

**Prostornog plana uređenja Općine Vidovec**

Načelnik Bruno Hranić obrazložio je prijedlog Odluke o donošenju Izmjena i dopuna Prostornog plana uređenja Općine Vidovec.

Na izlaganje načelnika nadovezao se član Vijeća i predsjednik komisije Ivan Benček te također podnio izvješće o provedbi postupka za donošenje izmjena i dopuna PP Općine.

Pitanje vezano uz donošenje Izmjena PP postavio je član Vijeća Srećko Županić.

Odgovor je podnio načelnik Bruno Hranić.

Predsjednik Općinskog vijeća Zdravko Pizek :

„Ako nema više nikoga za raspravu, dajem na glasovanje prijedlog Odluke o donošenju Izmjena i dopuna Prostornog plana uređenja Općine Vidovec“

Tko je za : 10 članova Vijeća

Tko je protiv : 0

Ima li suzdržanih : 1član Vijeća

**Predsjednik Općinskog vijeća Zdravko Pizek konstatirao je da je usvojena Odluka o donošenju Izmjena i dopuna Prostornog plana uređenja Općine Vidovec sa 10 glasova od 11 prisutnih članova Općinskog vijeća Općine Vidovec.**

**Točka 8.**

**Prijedlog Odluke o izradi Urbanističkog plana uređenja (UPU)**

**poslovno-stambene zone Vidovec**

Načelnik Bruno Hranić :

„Za sve površine veće od 5000 m2 potrebno je donositi Odluku o izradi Urbanističkog plana uređenja (UPU) poslovno-stambene zone Vidovec te regulirati namjenu s obzirom na zainteresirane investitore, postupak i proces trajanja izrade plana.

Za izradu UPU-a zatražene su i prikupljene dvije ponude za izradu UPU-a od ovlaštenih kuća i to :

1. Arhitektbiro Kogl, Varaždin …….. cijena izrade 130.000,00 kn, nisu u sustavu PDV-a
2. Arhitekt atelje d.o.o. Čakovec …… cijena izrade 175.000,00 kn sa PDV-om i
3. zatražena je još ponuda URBIA d.o.o. Čakovec – nisu dostavili svoju ponudu.

Također, u Odluci o izradi UPU-a predlažem da se u Članku 2. doda stavak 3. obzirom da smo prije donošenja odluke zatražili mišljenje Upravnog odjela za poljoprivredu i zaštitu okoliša VŽ i tekst bi glasio :

 *U skladu s člankom 86. Zakona o prostornom uređenju, prije donošenja Odluke o izradi na Općinskom vijeću, pribavljeno je mišljenje sukladno posebnim zakonima kojima se uređuje zaštita okoliša i prirode. U skladu s očitovanjem Upravnog odjela za poljoprivredu i zaštitu okoliša Varaždinske županije ( KLASA:350-02/16-01/3 URBROJ.2186/1-05/2-16-2 od 15.03.2016. godine) nije potrebno provesti postupak strateške procjene.*

Predsjednik Općinskog vijeća Zdravko Pizek :

„Hvala načelniče, otvaram raspravu“

Član Vijeća Srećko Županić :

„Nije mi jasno, da li ta Odluka o urbanističkom planu obuhvaća samo novoizgrađenu ulicu ili ove dvije parcele i da li vlasnici tog poljoprivrednog zemljišta odnosno tih parcela participiraju neka novčana sredstva u cijenu izrade ovog plana?“

Načelnik Bruno Hranić :

„U zonu centra ulazi i nova ulica i ove dvije parcele, a dužnost je Općine izraditi takav detaljni plan uređenja“.

U raspravu uključio se i član Vijeća Dubravko Zavrtnik te Marijo Serini.

Član Vijeća Srećko Županić:

„Molim da osoba koja bude pisala zapisnik ovo moje pitanje u vezi urbanističkog plana uvede točno tak u zapisnik“.

Predsjednik Općinskog vijeća Zdravko Pizek :

„Ima još netko, ako nema dajem na glasovanje, tko je za da se donese takav detaljan plan, molim da se dizanjem ruku izjasnite?“

Tko je za : 9 članova Vijeća

Tko je protiv : 0

Ima li suzdržanih : 2 člana Vijeća

**Predsjednik Općinskog vijeća Zdravko Pizek konstatirao je da je usvojena Odluka o izradi Urbanističkog plana uređenja (UPU) poslovno-stambene zone Vidovec sa 9 glasova od 11 prisutnih članova Općinskog vijeća Općine Vidovec.**

**Točka 9.**

**Prijedlog Odluke o raspisivanju javnog natječaja za prodaju nekretnine kčbr.116/1**

Načelnik Bruno Hranić objasnio je prijedlog Odluke o raspisivanju javnog natječaja za prodaju nekretnine, a radi se o putu na ulazu u Radio stanicu Megaton.

Prijedlog je da se raspiše natječaj sukladno procijenjenoj vrijednosti vještaka.

Predsjednik Općinskog vijeća Zdravko Pizek :

„Tko je za takvu odluku ? Molim da se izjasnite“.

Tko je za : 11 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je jednoglasno usvojena Odluka o raspisivanju javnog natječaja za prodaju nekretnine kčbr.116/, sa 11 glasova od 11 prisutnih članova Općinskog vijeća Općine Vidovec.**

**Točka 10.**

**Prijedlog Odluke o kupnji zemljišta za potrebe proširenja groblja u Vidovcu**

Načelnik Bruno Hranić :

„Predlažem da se donese Odluka o kupnji zemljišta obzirom da postoji potreba za proširenjem groblja u Vidovcu, a imamo također i problema sa parkirnim prostorom. Obavio sam razgovor sa vlasnicima susjedne parcele (Barbara Kolačko) i izrađena je procjena vrijednosti nekretnine od strane sudskog vještaka u iznosu od 19.003,93 EUR-a ili 140.000,00 kn.

Vlasnici su pristali na cijenu i u tijeku je proces da se imovinsko pravno sredi situacija da se ide u kupoprodaju zemljišta. Općina ostaje vlasnik, a Čistoća kao upravitelj groblja moći će urediti i parkiralište odnosno zajedničkim projektom dio zemljišta iskoristio bi se za proširenje groblja, a jedan dio za uređenje parkirališta.

Predlažem također, obzirom na financijska sredstva da se donese odluka o kratkoročnom zaduženju na 11 mjeseci kod zagrebačke banke iz kojih sredstava bi se onda isplatila cijena nekretnine“.

Predsjednik Općinskog vijeća Zdravko Pizek :

„Otvaram raspravu, ako nema, dajem na glasovanje“.

Tko je za : 11 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je jednoglasno usvojena Odluka o kupnji zemljišta za potrebe proširenja groblja u Vidovcu sa 11 glasova od 11 prisutnih članova Općinskog vijeća Općine Vidovec.**

**Točka 11.**

**Prijedlog Odluke o sklapanju Ugovora o zakupu zemljišta kčbr.778/4**

**k.o Vidovec**

Načelnik Bruno Hranić obrazložio je da se radi o isteku najma na parceli/ranč u Krkancu, u posjedu Stjepana Kovačića iz Krkanca i prijedlog je da se produži zakup odnosno sklopi Ugovor o zakupu na tri godine uz naknadu zakupnine u iznosu od 1.000,00 kn / godišnje, ali da se isplata izvrši jednokratno u iznosu od 3.000,00 kn.

U raspravi sudjelovali su članovi Vijeća Ivica Papec, Marijo Serini i Srećko Županić.

Predsjednik Općinskog vijeća Zdravko Pizek :

„Stigao nam je, pa da ne zaboravim pozdraviti predstavnika medija Vox medija d.o.o. Siniša Kalajdžija.

Da li ima još netko za raspravu, ako nema, zatvaram raspravu i dajem prijedlog Odluke na glasanje“.

Tko je za : 11 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je jednoglasno usvojena Odluka o sklapanju Ugovora o zakupu zemljišta kčbr.778/4 k.o Vidovec sa 11 glasova od 11 prisutnih članova Općinskog vijeća Općine Vidovec.**

**Točka 12.**

**Prijedlog Odluke o poništenju postupka davanja koncesije za obavljanje komunalne djelatnosti dimnjačarskih poslova na području općine Vidovec**

Prijedlog Odluke o poništenju postupka davanja koncesije za obavljanje komunalne djelatnosti dimnjačarskih poslova na području općine Vidovec obrazložila je Nikolina Koščak viši referent za komunalno gospodarstvo, a zatim i načelnik Bruno Hranić.

Predsjednik Općinskog vijeća Zdravko Pizek :

„Otvaram raspravu, ako nema dajem na glasanje“.

Tko je za : 11 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Odluka o poništenju postupka davanja koncesije za obavljanje komunalne djelatnosti dimnjačarskih poslova na području općine Vidovec usvojena jednoglasno sa 11 glasova od 11 prisutnih članova Općinskog vijeća Općine Vidovec.**

**Točka 13.**

**Prijedlog Odluke o izmjeni Odluke o osnivanju Povjerenstva za razvoj ruralnog turizma općine Vidovec**

Prijedlog Odluke o izmjeni Odluke o osnivanju Povjerenstva za razvoj ruralnog turizma općine Vidovec pojasnio je načelnik Bruno Hranić, a odnosi se na dio koji govori o imenovanju članova pa se predlaže da se umjesto Marije Vešligaj imenuje Ana Kovačić, a umjesto Mladena Županić da se imenuje Tomo Svačko.

Predsjednik Općinskog vijeća Zdravko Pizek :

„Tko je za takav prijedlog ?“

Tko je za : 11 članova Vijeća

Tko je protiv : 0

Ima li suzdržanih: 0

**Predsjednik Općinskog vijeća Zdravko Pizek :**

**„Konstatiram jednoglasno, 11 glasova od 11 prisutnih članova Općinskog vijeća“.**

**Točka 14.**

 **Odluka o davanju suglasnosti na Izmjene i dopune Statuta Dječjeg vrtića „ Škrinjica˝**

Članica Vijeća i predsjednica Upravnog vijeća Dječjeg vrtića „Škrinjica“ Martina Bistrović pojasnila je i obrazložila donošenje Odluke o davanju suglasnosti na Izmjene i dopune Statuta Dječjeg vrtića „Škrinjica“.

Predsjednik Općinskog vijeća Zdravko Pizek :

„Tko je za takav prijedlog izmjena ?“

Tko je za : 11 članova Vijeća

Tko je protiv : 0

Ima li suzdržanih: 0

**Predsjednik Općinskog vijeća Zdravko Pizek konstatirao je da je jednoglasno usvojena Odluka o davanju suglasnosti na Izmjene i dopune Statuta Dječjeg vrtića „ Škrinjica˝ sa 11 glasova od 11 prisutnih članova Općinskog vijeća Općine Vidovec.**

**Točka 15.**

**Razno**

Načelnik Bruno Hranić :

„Samo da se nadovežem na javljanje gospodina Papeca predsjednika MO Vidovec, da pojasnim. Znamo da je moja inicijativa bila da svi predsjednici mjesnih odbora prisustvuju sjednicama Vijeća da bi bili upoznati sa našim radom.

Sukladno Statutu i Poslovniku postoji određena procedura, sjednice su otvorene za javnost s time da se nema pravo glasa, ali mislim da pod točkom razno mogu se neke stvari riješiti, ali isto tako može se i sa mnom sjesti, pozvati na svoje sjednice, zato smo i išli u izbore. Postoje i zakoni koji reguliraju rad mjesnih odbora“.

Predsjednik MO Vidovec Milan Papec :

„Ne znam, igramo se, ja ću te sve stvari reći na mjesnim odborima, načelnik je trebao pozvati građene i građanima podnijeti izvještaj za šest mjeseci, ne možete Vi biti načelnik samo jedne stranke, on mora biti načelnik svih nas, ja sam u tom vijeću i nikad ne postavljam pitanje ko pripada kojoj stranci, ne, ako hoćemo raditi, moramo raditi zajedno za taj Vidovec i na tome ćemo ustrajati“.

Predsjednik MO Cargovec-Zamlača Marijan Rožić :

„Samo kratko da se nadovežem da se ne bi neke tenzije stvarale, ja razumijem gospodina Papeca da je teško sjediti, slušati, a nemaš pravo niti raspravljati niti odlučivati, a inače je bila inicijativa da mi čujemo što se događa na Vijeću i da kroz neki vid komunikacije s ljudima prenesemo to. Isto tako mi kao predsjednici mjesnih odbora možemo sazvati zbor građana i pozvati predsjednika Vijeća ili načelnika i raspraviti o tome. Mislim da je to dobra ideja, podržavam tu inicijativu jer ljudi preko nas dobe informacije koje dosad nije bilo i sve je to u interesu svih nas“.

Zamjenica načelnika Dubravka Rog:

„Samo da Vas izvijestim, Vlada RH je raspisala program „pomoć u kući“, mi smo se prijavili na taj program i dobili smo odobrenje za četiri djelatnice koje će biti zaposlene kao pomoćne domaćice. U suradnji sa Zavodom za zapošljavanje proveli smo natječaj i primljene su Vesna Kukec, Anica Melnjak, Verica Banić i Kožul Valentina. Bilo je prijavljeno petero, ali se jedna u međuvremenu zaposlila tako da su primljene sve koje su se prijavile.

Proslijedila sam popis predsjednicima mjesnih odbora, a i Vas bi molila ako znate nekoga kome je pomoć potrebna, znači one će ulaziti u kuću, pomagati peglati, čistiti, prati, odlazak u ljekarnu, dućan. Osobe će imati edukaciju, na popisu je oko dvadesetak ljudi i sve je financirano od strane države, program traje šest mjeseci, pa Vas molim da ako nekoga znate kome treba takva pomoć da javite čim prije, jer kroz dan dva počinju sa radom. Dogovorit će se termini kada i kome će se ići“.

Član Vijeća Dubravko Zavrtnik :

„Što se tiče mjesnih odbora, imamo zakone, Statut i Poslovnik o radu Općinskog vijeća koji definiraju rad Općinskog vijeća i dužnosti i ovlasti predsjednika i izabranih mjesnih odbora i mislim da se toga treba držati, onako kako je propisano.

Što se tiče programa „pomoć u kući“ mislio sam predložiti da se s time ide u medije, možda ima domaćinstava koja će se sama javiti, koja su u nekoj nemogućnosti, nemoći, a i možda se nađu ljudi i obitelji kojima je to zaista potrebno, možda se sami jave, pa predlažem da se javnost educira“.

U raspravi sudjelovali su članovi Vijeća Srećko Županić i Ivan Benček.

Član Vijeća Srećko Županić:

„Možemo dobiti od načelnika informaciju tijek, dinamiku, završetak radova cjevljenja u Krkancu, ovoga što se trenutno izvodi“.

Načelnik Bruno Hranić :

„Kroz tjedan dva bi trebalo biti gotovo“.

Član Vijeća Srećko Županić:

„Godina dana je prošlo, studija ptica dali je gotova. Kad krećemo?“

Načelnik Bruno Hranić :

„Komisija iz Ministarstva je bila u obilasku, još nismo dobili suglasnost na taj program.“

Predsjednik Općinskog vijeća Zdravko Pizek zatvorio je sjednicu Općinskog vijeća Općine Vidovec koja je završila u 20 sati i 30 minuta.

Općinsko vijeće Općine Vidovec

Predsjednik

Zdravko Pizek

Zapisničarka

Andreja Peharda